Այն հիմնադրվել է 2015թ.-ին և ի սկզբանե գործել է որպես ավագ դպրոց՝ ունենալով 10-րդ, 11-րդ և 12-րդ դասարանների աշակերտներ: 12-րդ դասարանում այդ տարի ուսանում էր ընդամենը մեկ աշակերտ՝ Կատարինե Հարությունյանը, ով, դպրոցը բարեհաջող ավարտելով, ընդունվեց Լեհաստանի հումանիտար գիտությունների համալսարան: Հաջորդ տարում՝ 2016թ.-ին հիմնադրվեց նաև միջին դպրոցը, իսկ արդեն 2017թ.-ին Գլոբալ Բրիջը իր դռները բացեց տարրական դպրոցի սաների առջև: Այժմ Գլոբալ Բրիջ դպրոցում գործում է ընդունելություն 1-12-րդ դասարաններ ընդունվել ցանկացող աշակերտների համար: